***Kúpna zmluva***

***ÚEZ č. .......***

uzatvorená podľa § 409 a nasl. zákona č. 513/1991 Zb. Obchodného zákonníka v platnom znení (ďalej len „*zmluva*“)

# Čl. I – Zmluvné strany

**Objednávateľ: Mestská časť Bratislava–Nové Mesto**

so sídlom: Junácka 1, 832 91 Bratislava

zastúpený: Mgr. Matúšom Čupkom, starostom

IČO: 00 603 317

DIČ: 2020887385

bankové spojenie: Prima banka Slovensko, a.s.

IBAN: SK0356000000001800349037

(ďalej v texte ako „*objednávateľ*“)

a

**Dodávateľ:**

**so sídlom/s miestom podnikania:**

zapísaný v:

zastúpený:

vo veciach zmluvných:

vo veciach technických:

bankové spojenie:

IBAN:

IČO:

DIČ:

IČ DPH:

oprávnený zástupca:

 (ďalej v texte ako „*dodávateľ*“)

(ďalej v texte spolu objednávateľ a dodávateľ aj ako „*zmluvné strany*“)

# Čl. II – Predmet zmluvy

1. Dodávateľ bol vybraný ako úspešný uchádzač vo verejnom obstarávaní podľa zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení s predmetom zákazky:

**„Vybavenie kuchyne ZŠ Cádrova“**

1. Predmetom tejto zmluvy je záväzok dodávateľa:
	1. dodať tovary špecifikované v tejto zmluve spôsobom, v čase, v kvalite a podľa podmienok uvedených v tejto zmluve. Špecifikácia tovarov, ktorých dodanie je predmetom tejto zmluvy, je uvedená v **Prílohe č.1** tejto zmluvy (ďalej v texte ako „*tovary*“).

(ďalej spolu v texte ako „*predmet zmluvy*“).

1. Po riadnom a včasnom dodaní, montáži, rozmiestnení, napojení, uvedení do prevádzky a odskúšaní predmetu tejto zmluvy v rozsahu a spôsobom podľa príloh tejto zmluvy, bez vád a nedorobkov, objednávateľ uhradí kúpnu cenu v zmysle tejto zmluvy.

# Čl. III – Spôsob a čas plnenia

1. Dodávateľ sa zaväzuje plniť svoje záväzky vyplývajúce z tejto zmluvy v celosti v lehote do **60 dní** od nadobudnutia účinnosti tejto zmluvy; avšak najneskôr do **30.9.2023.**
2. Predmetom dodávky tovaru je aj jeho dodanie na miesto určenia: **Základná škola s materskou školou Cádrova, Cádrova 23, 831 01 Bratislava.**
3. Zmluvné strany sa dohodli, že v prípade omeškania dodávateľa s plnením predmetu tejto zmluvy v lehote určenej v bode 1 tohto článku, vznikne objednávateľovi právo na zaplatenie zmluvnej pokuty voči dodávateľovi vo výške 1% z ceny predmetu zmluvy, a to za každý aj začatý deň omeškania.
4. V prípade omeškania dodávateľa s plnením predmetu tejto zmluvy v lehote o viac ako

30 kalendárnych dní, má objednávateľ právo odstúpiť od tejto zmluvy. Nárok objednávateľa na náhradu škody tým nie je dotknutý.

1. Zmluvné strany sa dohodli, že dodávateľ pri odovzdaní plnenia predmetu tejto zmluvy odovzdá objednávateľovi dodacie listy, atesty, certifikáty, návody na obsluhu a objednávateľ potvrdením dodacieho listu potvrdí prevzatie predmetu zmluvy v celosti.
2. Dodávateľ je povinný plniť predmet tejto zmluvy v množstve, kvalite a vyhotovení podľa prílohy č. 1 tejto zmluvy. Dodanie akýchkoľvek náhrad, resp. vykonanie zmien predmetu tejto zmluvy v zmysle jej príloh, nie je prípustné.
3. Ak dodávateľ bude plniť predmet tejto zmluvy v inej kvalite, vyhotovení a pod., ako je stanovené v tejto zmluve a jej prílohách a dodávka predmetu zmluvy je vadná. Vadnou je tiež dodávka iného, než dohodnutého predmetu zmluvy, resp. jej častí.
4. Objednávateľ nadobúda vlastnícke právo k predmetu zmluvy, len čo je tento protokolárne prevzatý.

# Čl. IV – Cena a platobné podmienky

1. Ceny za plnenie predmetu tejto zmluvy sú uvedené v Prílohe č.1 tejto zmluvy a tieto ceny sú konečné, pričom dodávateľ nemá nárok na žiadnu ďalšiu úhradu a v cenách sú zahrnuté všetky náklady za riadne plnenie predmetu tejto zmluvy spĺňajúcich požiadavky podľa tejto zmluvy.
2. Objednávateľ neposkytuje dodávateľovi žiadne preddavky.
3. Objednávateľ uhradí dodávateľovi cenu za plnenie predmetu tejto zmluvy, a to na základe fakturácie, ktorá sa vykoná po protokolárnom prevzatí predmetu zmluvy. Súčasťou faktúry bude podpísaný dodací list, oprávnenými zástupcami oboch zmluvných strán uvedenými v záhlaví tejto zmluvy. Zmluvné strany si dohodli splatnosť faktúry **60 dní** odo dňa jej doručenia objednávateľovi, v súlade s ust. §340b, ods. 1 Obchodného zákonníka, pričom zhotoviteľ výslovne prehlasuje, že dojednanie dlhšej lehoty na splnenie peňažného záväzku objednávateľa nie je v hrubom nepomere k právam a povinnostiam vyplývajúcim pre neho z tejto Zmluvy, nakoľko predmet tejto zmluvy je financovaný na základe zmluvy o poskytnutí nenávratného finančného príspevku objednávateľovi od Ministerstva investícií, regionálneho rozvoja a informatizácie Slovenskej republiky. Faktúra musí okrem bežných náležitostí a príloh, obsahovať aj vyúčtovanie celého rozsahu prác tvoriacich predmet tejto Zmluvy, a to na základe súpisov prác..
4. Faktúry musia obsahovať všetky náležitosti v zmysle príslušných právnych predpisov. V prípade, že faktúra nebude obsahovať všetky náležitosti alebo bude vyhotovená obsahovo nesprávne, je objednávateľ oprávnený vrátiť ju dodávateľovi v lehote splatnosti s písomným odôvodnením na doplnenie a prepracovanie. V takom prípade sa plynutie lehoty splatnosti ukončí a nová lehota splatnosti začne plynúť doručením opravenej faktúry objednávateľovi.

# Čl. V – Záručná doba a zodpovednosť za vady

1. Dodávateľ poskytuje za vady predmetu zmluvy záruku v dĺžke 24 mesiacov. Záručná doba začína plynúť odo dňa prevzatia predmetu zmluvy objednávateľom.
2. Predmet zmluvy má vadu najmä, nie však výlučne, ak:
	1. nie je dodaný v požadovanom množstve
	2. nie je dodaný v požadovanom termíne
	3. nie je dodaný na určené miesto
	4. nemá minimálne hodnoty určených vlastností, ktoré sú deklarované v prílohe č.1 (minimálne kvalitatívne parametre, povrchová úprava a iné)
	5. s dodávkou nebolo dodané požadované príslušenstvo
	6. nie je riadne zabalený
	7. nie je označený predpísaným spôsobom, nezodpovedá rozmermi, nezodpovedá farebnosťou, materiálové vyhotovenie je nevyhovujúce, aplikácia na výrobku má vady, vykazuje známky poškodenia, atď.
	8. s predmetom zmluvy neboli dodané potrebné dokumenty a neboli poskytnuté dohodnuté služby.
3. Predmet zmluvy má právne vady, ak je zaťažený právom tretej osoby, ibaže objednávateľ s týmto obmedzením prejavil písomný súhlas.
4. Zmluva je porušená podstatným spôsobom, ak strana porušujúca zmluvu v čase uzavretia zmluvy vedela alebo v tomto čase bolo rozumné predvídať s prihliadnutím na účel zmluvy, že druhá strana nebude mať záujem na plnení povinností pri takom porušení zmluvy; pri pochybnostiach sa predpokladá, že porušenie zmluvy nie je podstatné.
5. Objednávateľ je povinný používať predmet zmluvy len na účel, na ktorý je určený a dodržiavať známe pravidlá a návody na jeho použitie.
6. Dodávateľ zodpovedá za vady, ktoré má predmet zmluvy v okamihu, keď prechádza nebezpečenstvo škody na objednávateľa, t.j. pri prevzatí predmetu zmluvy objednávateľom; aj keď sa vada stala zjavnou po tomto čase, ak je spôsobená porušením jeho povinností.
7. Objednávateľ je povinný prezrieť predmet zmluvy čo najskôr po prechode nebezpečenstva škody. Ak objednávateľ predmet zmluvy neprezrie bez zbytočného odkladu po prechode nebezpečenstva škody, môže objednávateľ uplatniť nároky z vád zistiteľných pri tejto prehliadke, len keď preukáže, že tieto vady mal predmet zmluvy už v čase prechodu nebezpečenstva škody.
8. Objednávateľ má právo uplatniť si nároky z vád v súlade s príslušnými ustanoveniami obchodného zákonníka. Objednávateľ si uplatňuje právo zo zodpovednosti za vady na miestne montáže a dodania predmetu zmluvy. O prijatí nárokov z vád zamestnanec dodávateľa vystaví objednávateľovi doklad s uvedením identifikačných údajov objednávateľa, dátumu, kedy sa nároky uplatnili, vady akého predmetu zmluvy / jej časti boli uplatnené, kedy bol dodaný, za akú cenu, stručný popis vady, doklad opatrí pečiatkou dodávateľa a svojim vlastnoručným podpisom.

# Čl. VI – Zánik zmluvy

1. Objednávateľ a dodávateľ sa dohodli, že táto zmluva môže zaniknúť:
	1. dohodou zmluvných strán;
	2. odstúpením od zmluvy na strane objednávateľa, ak dodávateľ:
		* nedodrží termín dodania,
		* nebude plniť predmet zmluvy v požadovanej kvalite a množstve,
		* nedodrží lehotu na odstránenie reklamovaných vád,

pričom objednávateľ je povinný na možnosť odstúpenia od zmluvy písomne vopred upozorniť dodávateľa, s poskytnutím minimálne 7 dňovej lehoty na nápravu;

* 1. odstúpením od zmluvy na strane dodávateľa, v prípade, ak sa objednávateľ omešká s platením faktúry, po lehote ich splatnosti o viac ako 20 dní, pričom dodávateľ je povinný na možnosť odstúpenia od zmluvy písomne vopred upozorniť objednávateľa, s poskytnutím minimálne 7 dňovej lehoty na nápravu.
1. Odstúpenie od tejto zmluvy je jednostranný právny úkon, ktorý je zmluvná strana, ktorá odstupuje od tejto zmluvy povinná písomne doručiť druhej zmluvnej strane, a to na poslednú známu adresu.
2. V prípade zániku tejto zmluvy, sú zmluvné strany povinné bez zbytočného odkladu vysporiadať vzájomné práva a povinnosti vyplývajúce im z tejto zmluvy; v prípade odstúpenia objednávateľa od tejto zmluvy, nevznikne dodávateľovi nárok na uhradenie platby za tú ktorú časť predmetu zmluvy, na základe ktorej prišlo k porušeniu tejto zmluvy zo strany dodávateľa, a to najmä nie však výlučne dodania vadného časti predmetu tejto zmluvy, prípade vadnej montáži, dodania odlišného (iná akosť, druh a pod.) predmetu tejto zmluvy ako bola dojednaná.

# Čl. VII – Spoločné a záverečné ustanovenia

1. Akékoľvek zmeny a doplnky k tejto zmluve sú platné výlučne v písomnej forme odsúhlasenej oboma zmluvnými stranami, vo forme písomného dodatku k tejto kúpnej zmluve.
2. Na zmeny tejto zmluvy sa primerane aplikujú ust. § 18 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
3. Práva a povinnosti zmluvných strán, ktoré nie sú touto zmluvou výslovne upravené, sa riadia príslušnými ustanoveniami Obchodného zákonníka a ostatných právnych predpisov.
4. Zmluvné strany sa zaväzujú urovnať všetky spory vzniknuté v súvislosti s touto 4 zmluvou predovšetkým mimosúdnou dohodou.
5. Predmet tejto zmluvy je financovaný na základe zmluvy o poskytnutí nenávratného finančného príspevku objednávateľovi od Ministerstva investícií, regionálneho rozvoja a informatizácie Slovenskej republiky, táto Zmluva nadobúda platnosť dňom podpisu oboma zmluvnými stranami a účinnosť až dňom nasledujúcim po dni jej zverejnenia na webovej stránke crz.gov.sk.
6. Táto zmluva bola vyhotovená v šiestich (6) vyhotoveniach s platnosťou originálu, pričom objednávateľ obdrží päť (5) vyhotovení a dodávateľ obdrží jedno (1) vyhotovenie zmluvy.
7. Zmluvné strany vyhlasujú, že si túto zmluvu prečítali a že táto, tak ako bola vyhotovená zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.
8. Neoddeliteľnou súčasťou tejto zmluvy je :
	1. Príloha č.1 – opis tovaru a ceny za dodávané tovary

V Bratislave, dňa...................... V Bratislave, dňa......................

 Objednávateľ Dodávateľ

................................................. ........................................................